Държавен вестник, бр. 37, 2009 г., стр. 5

Б Р О Й  37
Д Ъ Р Ж А В Е Н   В Е С Т Н И К
С Т Р .  5
(2) Електронната съобщителна мрежа за
пренос на радио- и телевизионни програми по
ал. 1 е национален инфраструктурен обект.
(3) Недвижимите имоти—собственост на
физически или юридически лица, необходими
за изграждането и развитието на мрежата по
ал. 1, се отчуждават при условията и по реда на
Закона за държавната собственост.
(4) В случаите когато недвижимите имоти по
ал. 3 са земеделски земи или гори и земи от гор-
ския фонд, предназначението на земеделските
земи се променя по реда на Закона за опазване на
земеделските земи, а на горите и земите от гор-
ския фонд—по реда на Закона за горите.
Чл. 24. (1) Държавата чрез министъра на
регионалното развитие и благоустройството
учредява търговско дружество по Търговския
закон с държавно участие.
(2) Дружеството по ал. 1 се учредява по реда
на Правилника за реда за упражняване правата
на държавата в търговските дружества с дър-
жавно участие в капитала (обн., ДВ, бр. 51 от
2003 г.; изм., бр. 59 от 2003 г., бр. 79 от 2005 г.—
Решение № 8260 от 2005 г. на Върховния адми-
нистративен съд; бр. 54 от 2006 г., бр. 15 от
2007 г., бр. 103 от 2008 г.).
(3) Участието на държавата в дружеството
по ал. 1 е не по-малко от 50 на сто.
(4) Участието на държавата може да бъде и
с непарична вноска, включително с апорт на
недвижими имоти по чл. 23, ал. 3 и 4.
Чл. 25. (1) Основният предмет на дейност на
дружеството по чл. 24 е изграждане, развитие,
експлоатация, наемане и предоставяне под наем
на електронна съобщителна мрежа за осъщес-
твяване на електронни съобщения—пренос на
радио- и телевизионни програми.
(2) Дружеството по ал. 1 осигурява преноса
на радио- и телевизионни програми при спазва-
не на следните принципи:
1. обективност;
2. справедливост;
3. недискриминационност;
4. равнопоставеност.
(3) В случай че дружеството по ал. 1 и Наци-
онална компания “Обществено цифрово радио-
разпръскване” или друго предприятие, на което
е издадено от Комисията за регулиране на съоб-
щенията разрешение за ползване на индивидуал-
но определен ограничен ресурс—радиочестотен
спектър, за осъществяване на електронни съоб-
щения чрез електронни съобщителни мрежи за
наземно цифрово радиоразпръскване след про-
веждане на конкурс по реда на Закона за елект-
ронните съобщения, не постигнат съгласие за
условията на пренос, всяка от страните има пра-
во да поиска определяне на тези условия от Ко-
мисията за регулиране на съобщенията.
Чл. 26. (1) Държавата изпълнява задълже-
нието си по чл. 23, като в случаите, когато дру-
жеството по чл. 24 изгражда или разширява
електронната съобщителна мрежа за осъщест-
вяване на електронни съобщения—пренос на
радио- и телевизионни програми, върху имот—
частна държавна собственост или частна общин-
ска собственост, компетентните държавни или
общински органи учредяват в полза на дружес-
твото възмездно право на строеж върху земята
без търг или конкурс.
(2) Стойността на правото на строеж се оп-
ределя от независим лицензиран оценител, из-
бран от компетентния държавен или общински
орган по реда на Закона за обществените по-
ръчки. Определената от лицензирания оцени-
тел оценка се приема за най-ниската пазарна
цена, която може да бъде заплатена за правото
на строеж върху конкретния имот.
Г л а в а  ч е т в ъ р т а
КОНТРОЛ
Чл. 27. (1) Контролът върху осъществяване-
то на електронни съобщения чрез електронна
съобщителна мрежа за наземно цифрово радио-
разпръскване се осъществява от Комисията за
регулиране на съобщенията по реда на Закона
за електронните съобщения.
(2) Контролът върху осъществяването на
електронни съобщения чрез електронна съоб-
щителна мрежа за пренос на радио- и телевизи-
онни програми се осъществява от Комисията за
регулиране на съобщенията по реда на Закона
за електронните съобщения.
Чл. 28. Контролът върху разходването на
средствата от страна на Национална компания
“Обществено цифрово радиоразпръскване” се
осъществява от министъра на финансите или
от оправомощени от него длъжностни лица.
ДОПЪЛНИТЕЛНА РАЗПОРЕДБА
§ 1. (1) Електронната  съобщителна мрежа
за наземно цифрово радиоразпръскване, която
се изгражда, поддържа, развива и експлоатира
от Националната компания “Обществено циф-
рово радоиразпръскване” по реда на този закон,
ползва индивидуално определен ограничен ре-
сурс—радиочестотен спектър, предназначен за
наземно цифрово телевизионно радиоразпръс-
кване по стандарт DVB-T.
(2) Държавата осигурява необходимия ин-
дивидуално определен ограничен ресурс—радио-
честотен спектър за наземно цифрово раз-
пространение—DRM и/или други цифрови тех-
нологии, на програмите на Българското нацио-
нално радио по ред, определен в закон.